钦定古今图书集成/明伦汇编/氏族典/第255卷 > 王畅
## 钦定古今图书集成/明伦汇编/氏族典/第255卷 > 王畅

按《后汉书王龚传》：“龚子畅，字叔茂，少以清实称。举孝
廉不就。举茂才，四迁尚书令，出为齐相，征拜司隶校
尉，转渔阳太守，坐事免。太尉陈蕃荐畅清方公正，复
为尚书。寻拜南阳太守，奋励威猛。功曹张敞谏曰：‘化
人在德，不在用刑’。畅深纳敞谏，更崇宽政，教化遂行。
郡中豪族，奢靡相尚，畅常布衣皮褥，以矫其弊。后征”
为长乐卫尉。建宁元年迁司空，以水灾免。明年卒于家。